《晚过元明新居》
明代·陆深

岁暮天涯客，相依愿好邻。楼台残夜月，梅柳隔年春。

契谊怜知己，驰驱愧此身。浮云终日事，偏感异乡人。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。